પ્રભાસપાટણ, તા. ૯ : વેરાવળ તાલુકા સમસ્ત કોળી સમાજ પ્રભાસ પાટણ દ્વારા આયોજીત આઠમા સમૂહલગ્નનું ભવ્ય આયોજન કરવામાં આવેલ હતું. જેમાં ૩૮ નવદંપતિઓ પ્રભુતામાં પગલા પાડેલા આ તકે આ નવદંપતિને આશિર્વચન આપતા સાંસદ રાજેશભાઇ ચુડાસમાએ જણાવેલ કે રપ વર્ષ પહેલા આપણા વડવાઓએ સમૂહલગ્નની શરૂઆત કરેલ હતી અને કોળી સમાજમાં અત્યારે ઠેર ઠેકાણે સમૂહલગ્ન થઇ રહેલ છે તે ખૂબજ ખુશીની વાત છે તેમજ સમાજ સંગઠન પણ થયેલ છે અને વારંમવાર સંગઠનને કારણે નેતૃત્વ પરિવર્તન પણ કરેલા છે, પરંતુ સમાજમાં અત્યારે ખાસ શિક્ષણની જરૂરત છે અને સમાજમાં અગ્રણીઓ સાથે મળી અને આ દિશામાં ઘણુ કામ કરવાનું છે અને દિકરીને ભણાવવા ઉપર ખાસ ભાર મૂકેલ. જો દિકરી ભણેલ હશે તો એક સારી વહુ બનશે, માતા બનશે અને બે કુળને તારશે. આ વિશે તેઓએ અનેક ઉદાહરણો આપેલા હતાં. સાથે નવદંપતિઓને આશિર્વાદ પણ આપેલ હતા.